Държавен вестник, бр. 64, 2019 г., стр. 75

БРОЙ  64	
Д Ъ Р Ж А В Е Н  В Е С Т Н И К 	
СТР.  75  
КОМИСИЯ ЗА ЗАЩИТА 
НА ПОТРЕБИТЕЛИТЕ КЪМ
МИНИСТЕРСТВОТО НА ИКОНОМИКАТА
ЗАПОВЕД № 518
от 19 юни 2019 г.
На основание чл. 8, ал. 1 и ал. 2, т. 9 от Ус­
тройствения правилник на Комисията за защита 
на потребителите към министъра на икономи­
ката и на нейната администрация и решение на 
комисията по т. 24 съгласно протокол № 11 от 
17.05.2019 г. във връзка с чл. 92, ал. 1, 2 и 5, чл. 87, 
чл. 71, ал. 1 и 2 и чл. 88, ал. 1, т. 2 от Закона за 
защита на потребителите, Наредбата за услови­
ята и реда за изтегляне от пазара, изземване от 
потребителите и унищожаване на опасни стоки 
и за реда за обезщетяване на потребителите в 
случаите на изземване на опасни стоки във връзка 
с чл. 99 от Закона за защита на потребителите, 
чл. 73 от Административнопроцесуалния кодекс, 
изискванията за безопасност съгласно стандарт 
БДС EN 71-1:2015 „Безопасност на играчки“, Част 
1: Механични и физични свойства, т. 8.4 „Тест 
за устойчивост на опън“ и т. 8.2 „Тест за малки 
части“ нареждам:
1. Забранявам вноса, износа, възмездното или 
безвъзмездното пускане на пазара на следните 
стоки, представляващи сериозен риск и опасност 
за здравето на потребителите:
– детска рокля, предназначена за деца на въз­
раст 2 години и 3 години, с колан, прихванат от 
двете страни на талията и завързващ се отзад на 
кръста, с прикрепена брошка на лицевата част на 
колана с формата на цвете със залепени малка 
перла и камъче със силикон, с пришит етикет от 
вътрешната част на роклята със следната инфор­
мация: 80 % pamuk, 20 % polyester, Маde in Turkey, 
графични указания за манипулиране и етикет на 
български език с информация за артикул, състав 
80 % памук, 20 % вискоза, производител Турция;
– детска рокля в комплект с диадема, предназ­
начена за деца до 3 години, с прикрепена с две 
игли брошка с две цветчета, в основата на които 
има дребни елементи (малки перли) в областта на 
талията, с пришит етикет със следната информа­
ция: ESILA, MAIN FABRIC ANA KUMAS, 100 % 
polyester, FUTTER ASTAR – 100 % pamuk, cotton, 
графични указания за манипулиране, страна на 
произход: Маde in Turkey, с прикрепен картонен 
етикет, на който от едната страна има изписани 
текстове на различни езици, а от другата страна 
е изписано ESILA KIDS, mоdel: 902, 1-2-3-4 YAS, 
баркод 5356309649026 и етикет с информация 
на български език за артикул, състав: подплата 
100 % памук, рокля 100 % вискоза, производител 
ESILA Турция.
2. Вносителите и дистрибуторите да организи­
рат незабавното и ефективно изтегляне от пазара 
и изземването от потребителите на описаните в 
заповедта стоки по реда, условията и в срокове­
те, визирани в Наредбата за условията и реда за 
изтегляне от пазара, изземване от потребителите 
и унищожаване на опасни стоки и за реда за 
обезщетяване на потребителите в случаите на 
изземване на опасни стоки, и да отправят пре­
дупреждения към потребителите за рисковете, 
които стоките съдържат.
Мотиви:
Стоките не отговарят на изискванията за без­
опасност съгласно БДС EN 71-1: 1:2014+A1:2018 
„Безопасност на играчки“, Част 1: Механични и 
физични свойства, т. 8.4 „Тест за устойчивост на 
опън“, тъй като лесно се отделят малки части 
(перли и камъче), и т. 8.2 „Тест за малки части“, 
тъй като отделените малки части влизат изцяло в 
цилиндъра за малки части и съгласно направена 
оценка на риска представляват сериозен риск за 
здравето на потребителите от задавяне (за малки 
деца до 3 години) и съществува риск от задавяне.
На основание чл. 74 във връзка с чл. 60, ал. 1 от 
Административнопроцесуалния кодекс допускам 
предварително изпълнение на заповедта с цел да 
не се допусне предлагането на стоки на пазара в 
несъответствие с изискванията за безопасност, 
което несъответствие би могло да доведе до риск 
от задавяне на малки деца до 3 години.
Разпореждането, с което се допуска предвари­
телното изпълнение, може да се обжалва чрез КЗП 
пред съда в тридневен срок от съобщаването му, 
независимо дали настоящата заповед е оспорена.
Разходите по складиране, транспорт, изтегляне 
от пазара, изземването от потребителите и тяхното 
обезщетяване са за сметка на производителите, 
вносителите и дистрибуторите.
Заповедта може да се обжалва чрез председа­
теля на Комисията за защита на потребителите 
в 14-дневен срок от съобщаването є по реда на 
Административнопроцесуалния кодекс.
Председател:
Д. Маргаритов
6299
ЗАПОВЕД № 554
от 1 юли 2019 г.
На основание чл. 8, ал. 1 и ал. 2, т. 9 от Ус­
тройствения правилник на Комисията за защита 
на потребителите към министъра на икономи­
ката и на нейната администрация и решение на 
комисията по т. 14 съгласно протокол № 13 от 
20.06.2019 г. във връзка с чл. 92, ал. 1, 2 и 5, чл. 87, 
чл. 71, ал. 1 и 2 и чл. 88, ал. 1, т. 2 от Закона за 
защита на потребителите, Наредбата за услови­
ята и реда за изтегляне от пазара, изземване от 
потребителите и унищожаване на опасни стоки 
и за реда за обезщетяване на потребителите в 
случаите на изземване на опасни стоки във връзка 
с чл. 99 от Закона за защита на потребителите, 
чл. 73 от Административнопроцесуалния кодекс, 
т. 4.3 от стандарт БДС EN 13869:2016 „Запалки. 
Изисквания за безопасност на запалки спрямо 
деца. Изисквания за безопасност и методи за 
изпитване“ нареждам:
1. Забранявам вноса, износа, възмездното или 
безвъзмездното пускане на пазара на газова пиезо 
запалка във формата на граната, марка Maxim 
с дюза за многократно зареждане, с метален 
наклонен накрайник, от който излиза пламък 
след натискане на механизма за възпламеняване, 
със завиващо се приспособление на накрайника, 
прикрепено към запалката посредством халка, 
с надпис: „MaXiM“, баркод: 3 661075 120290 
под механизма за запалване, поставена в черна 
картонена кутия, с етикети на български език 
със следните текстове: стока – 17141359, запал­